ARRIZABALAGA ARRUZA (EAJ, 2013-11-14):
Eskerrik asko mahaiburu andrea. Sailburu andrea, legebiltzarkideok, egun on denoi.
2013-2014 ikasturterako Haurreskolak partzuergoan egon den aurre-matrikulazio datuak ikusi eta gero aurkeztu du legez besteko hau EH Bilduk. Aurre-kuotak eta kuotak ez direla gaur egungo errealitatera egokitzen eta familiek dituzten oztopo eta zailtasunak areagotu besterik ez dituztela egiten gaur egungo krisi ekonomiko eta sozialaren baitan.
Bai, egia da. Denok ondo baino hobeto dakigu zer-nolako krisialdia bizitzen ari duen gure gizarteak: Krisialdi latza. Gure alderdiak ere ez du zalantzarik Haurreskolak partzuergoak eskaintzen duen heziketa proiektuaz, daukan garrantziaz gure gizartean. Zoriontzekoa da Haurreskolak partzuergoak eginiko lana urteetan eta bete duen funtzioa, bai haurraren heziketa eta arretari begira eta baita EH Bildurekin ados gaude emakumearen emantzipazioa ahalbideratu duela.
Baina errealitateari erreparatu behar bazaio, honi benetan egokitu behar bazaio, faktore guztiak kontuan hartu beharrekoak dira. Egia esan, Talde Sozialistak eta Talde Popularraren ordezkariek esandakoei ezer gutxi gehiago gehitzeko daukat baina bai, EH Bilduren irakurketa arrazoitua egon daiteke. Aurre-matrikulazioa jaitsi da, krisiaren ondorio zuzena da eta beraz, kuotak jaitsi behar dira 0-2 arteko haurrei hezkuntza zerbitzua ahalbideratzeko. Baina bestelako hausnarketarik egin gabe, gaur egungo eskariaren errealitatera erreparatu gabe.
La oferta de plaza del consorcio Haurreskolak es de casi unos 8.000 como ya se ha comentado, cuando sólo se ocupan poco más de la mitad alcanzado de sobra la atención de la población menor de 2 años en el conjunto de los centros. Beraz, plazen arazo hori ez da erreala, Ubera andrea.
Los recursos públicos están garantizados para seguir avanzando en la calidad y la equidad de nuestro sistema educativo. Horrek gainera bermatuko du guk gaur sinatu dugun erdibideko hori. Se continúa impulsando la oferta educativa adecuándose a las necesidades de las familias. Adibide bezala, oso haur gutxirekin dauden Haurreskolak mantentzen dira gaur egun eta Haurreskola horren jarraipena bultzatu eta ahalbideratzen du Haurreskolak partzuergoak. Horra hor Jaurlaritzaren konpromezuetariko bat. Gure alderdiak ere mimatu egiten ditu Haurreskola horiek.
Bestelako gaia da baita itunpekoetara jotzen duten milaka haur, edo jaiotze tasaren jaitsiera aztertu beharreko beste gai bat da. Asko eta ezberdinak dira matrikulazio tasa honen jaitsieraren arrazoiak. EH Bilduk aurkezturiko legez bestekoan ez da tratatzen soilik kuota jaistea beharrezkoa den ala ez, hori baino askoz gehiago eskatze da.
Bi hilabete epean partzuergoari dagokion hausnarketa sakona eta konplexua egitea eskatzen dio. Ahulezia eta indarguneak aztertuz beste betebehar batzuen artean. Horrek denbora gehiago behar duela esateak ez da inolako txorakeria. Bi hilabeteko epe hori oso epe eskasa da.
Sistema osoak behar du hausnarketa eta hobekuntzak baina gure ustetan ez horrela, ez Haurreskola patzuergoaren Zuzendaritza Kontseiluko ordezkariak ez direla medio. Beraiek badira jakitunak eta aldaketan proposatzeko bide eta pertsona egokienak, hauen adostasun eta prestotasunarekin.
Haurreskolak patzuergoan sentsibilitate ezberdinak ordezkatuta daude udalen bitartez, eta gure taldeak ere hemendik aprobetzatu nahi du goraipatzeko udal horiek egiten duten lana Haurreskolen gain.
Eta guzti honengatik erdibideko hau sinatu dugu Talde Sozialista eta Talde Popularrarekin, Oyarzabal jaunak irakurri du eta horregatik eskerrak eman nahi dizkiot.
Eskerrik asko.